New Helmet ସୁରକ୍ଷା ନିୟମଃ ସମଗ୍ର ଦେଶରେ ସେପ୍ଟେମ୍ବର ୪ରୁ ଲାଗୁ ହେବ ନୂଆ ହେଲମେଟ୍ ସମ୍ବନ୍ଧୀୟ ନିୟମ ! - Enews Online\nଆଉ ଚଳିବନି ଚାଲୁ ହେଲମେଟ୍ । ଶସ୍ତା ପିନ୍ଧିଲେ ଗଣିବେ ଜୋରିମାନା । ବ୍ୟୁରୋ ଅଫ୍ ଇଣ୍ଡିଆନ୍ ଷ୍ଟାଣ୍ଡାର୍ଡ (ବିଆଏସ୍) ସେପ୍ଟେମ୍ବ ୪, ୨୦୨୦ରୁ ହେଲମେଟ୍ ପରିଧାନ ଉପରେ ଏକ ନୂତନ ବିଜ୍ଞପ୍ତି କାର୍ଯ୍ୟକାରୀ କରିବ । ନିକଟରେ ପ୍ରକାଶିତ ରିପୋର୍ଟ ଅନୁଯାୟୀ, ହେଲମେଟର ଓଜନ ୧.୨ କିଲୋଗ୍ରାମ ସ୍ଥିର କରିଛି । ବର୍ତ୍ତମାନ ଭାରତରେ ଆମଦାନୀ ହୋଇଥିବା ହେଲମେଟ୍ କମ୍ପାନୀଗୁଡ଼ିକୁ ବ୍ୟୁରୋ ଅଫ୍ ଇଣ୍ଡିଆନ୍ ଷ୍ଟାଣ୍ଡାର୍ଡର ନିୟମ ଅନୁଯାୟୀ ହେଲମେଟ୍ ଉତ୍ପାଦନ କରିବାକୁ ପଡିବ ।\nବିଜ୍ଞପ୍ତିରେ ଦର୍ଶାଯାଇଛି ଯେ, ସମସ୍ତ ଦୁଇ ଚକିଆ ବାହନ ଚାଳକମାନେ ୭୦୦ ଗ୍ରାମରୁ ୧.୨ କିଲୋଗ୍ରାମ ଓଜନ ମଧ୍ୟରେ ହେଲମେଟ ବ୍ୟବହାର କରିବା ବାଧ୍ୟତାମୂଳକ ହେବ ଏବଂ ସେହି ହେଲମେଟ୍ ପୁନଶ୍ଚ ହଲମାର୍କ ଥିବା ଦରକାର । ISI ସାର୍ଟିଫିକେଟ୍ ପରେ ହିଁ ହେଲମେଟ ବିକ୍ରି ହେବ । ISI ସାର୍ଟିଫିକେଟ୍ ବିନା ବିକ୍ରି ହେଉଥିବା ହେଲମେଟଗୁଡିକ ଖରାପ ଗୁଣର ବୋଲି ବିବେଚନା କରାଯିବ ଏବଂ ସେଗୁଡିକ ତିଆରି କରୁଥିବା କମ୍ପାନୀଗୁଡିକ ପ୍ରକ୍ରିୟାକରଣ କରାଯିବ ।\nବ୍ୟୁରୋ ଅଫ୍ ଇଣ୍ଡିଆନ୍ ଷ୍ଟାଣ୍ଡାର୍ଡ ମଧ୍ୟ ହେଲମେଟ ପରୀକ୍ଷା ଏବଂ ପ୍ରମାଣୀକରଣ ପ୍ରକ୍ରିୟାରେ ପରିବର୍ତ୍ତନ କରିଛି । ପରିବହନ ମନ୍ତ୍ରଣାଳୟ କହିଛି ଯେ, ଦୁର୍ଘଟଣା ସମୟରେ ଖରାପ ଗୁଣାବତ୍ତା ହେଲମେଟ ମୁଣ୍ଡକୁ ବଞ୍ଚାଇ ପାରିବ ନାହିଁ ଏବଂ ଏହାଦ୍ୱାରା ଗୁରୁତର ଆହତ କିମ୍ବା ମୃତ୍ୟୁ ମଧ୍ୟ ହେବାର ସମ୍ଭାବନା ରହିଛି ।\nସଡକ ସୁରକ୍ଷା ଉପରେ ବିଭିନ୍ନ ସଂଗଠନର ପରାମର୍ଶରେ ସରକାର ନୂତନ ନିୟମ ସ୍ଥିର କରିଛନ୍ତି । ପରିବହନ ମନ୍ତ୍ରଣାଳୟ ଖୁବ୍ ଶୀଘ୍ର ଭାରତରେ ବିକ୍ରି ହେଉଥିବା ହେଲମେଟ୍ ପାଇଁ ଆଇଏସ୍ଆଇ ସାର୍ଟିଫିକେଟ୍ ବାଧ୍ୟତାମୂଳକ ବୋଲି ଚୂଡ଼ାନ୍ତ ବିଜ୍ଞପ୍ତି ଜାରି କରିବ ।\nପରିବହନ ମନ୍ତ୍ରଣାଳୟ କହିଛି ଯେ, ଚୂଡ଼ାନ୍ତ ବିଜ୍ଞପ୍ତି ପ୍ରଦାନ କରିବା ପୂର୍ବରୁ ଗୁଣବତ୍ତା ନିର୍ଣ୍ଣୟ ଏବଂ ଅନୁସରଣ କରିବା ପାଇଁ କମ୍ପାନୀମାନଙ୍କୁ ୬ ମାସ ସମୟ ଦିଆଯିବ । ସମୟସୀମା ପରେ ISI ମାର୍କ ବିନା ହେଲମେଟ୍ ବିକ୍ରି କରିବା ବେଆଇନ ଘୋଷଣା ହେବ ।\nନୂତନ ବିଜ୍ଞପ୍ତି ଅନୁଯାୟୀ, ୟୁରୋପୀୟନ୍ ଡଟ୍ ଏବଂ ଅନ୍ୟାନ୍ୟ ମାନକରୁ ହେଲମେଟଗୁଡିକ ମଧ୍ୟ ISI ମୂଲ୍ୟାୟନ ଗ୍ରହଣ କରିପାରିବ । ହେଲମେଟ୍ ଗୁଡିକର ବୈଧତା ନିମନ୍ତେ ଦୁଇଟି ସାର୍ଟିଫିକେଟ୍ ଅନିର୍ବାଯ୍ୟ ହେବ । ପ୍ରଥମେ ସେମାନେ ନିଜ ଦେଶରେ ସାର୍ଟିଫିକେଟ୍ ପାଇବେ, ଭାରତ ଆସିବା ପରେ ସେମାନଙ୍କୁ ବ୍ୟୁରୋ ଅଫ୍ ଇଣ୍ଡିଆନ୍ ଷ୍ଟାଣ୍ଡାର୍ଡ ଦ୍ୱାରା ସାର୍ଟିଫିକେଟ୍ କରିବାକୁ ପଡିବ ।\nବିଶେଷଜ୍ଞଙ୍କ ମତରେ ସରକାରଙ୍କ ଏହି ପଦକ୍ଷେପ ପ୍ରଶଂସନୀୟ ଅଟେ । ଏହି ନୂତନ ନିୟମ ଦେଶରେ ଭଲ ଗୁଣବତ୍ତା ହେଲମେଟ୍ ବ୍ୟବହାର କରିବା ଓ ଜୀବନକୁ ବଞ୍ଚାଇବାରେ ସାହାଯ୍ୟ କରିବା ଏବଂ ଏହା ରାସ୍ତାରେ ଲୋକଙ୍କ ସୁରକ୍ଷା ମଧ୍ୟ ବୃଦ୍ଧି କରିବ । ଆଗାମୀ ଦିନରେ ସରକାରଙ୍କ ଦ୍ବାରା ଜାରି କରାଯାଇଥିବା ଏହି ନୂତନ ନିୟମକୁ ସର୍ବସାଧାରଣ ନିଶ୍ଚିତ ଭାବରେ ମନିଚଳିବେ ଏବଂ ISI ମର୍କ ଥିବା ହେଲମେଟର ଚାହିଦା ମଧ୍ୟ ବୃଦ୍ଧି ପାଇବ ।\nୟେ ରିସ୍ତା କ୍ୟା କହଲାତା ହୈ'ରୁ ଲୋକପ୍ରିୟତା ହାସଲ କରିଥିବା ସମୀର ଶର୍ମା କରିଛନ୍ତି ଆତ୍ମହତ୍ୟା ! ପଙ୍ଖାରେ ଝୁଲନ୍ତା ଅବସ୍ଥାରେ ମିଳିଲା ଶବ ।
